
A V I Z 

asupra propunerii legislative privind 

Legea Educaţiei Fizice şi a Sportului. 



În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind Legea Educaţiei Fizice şi a Sportului, trimisă cu adresa nr.308 din 3 decembrie 1998, înregistrată sub nr.871/XVIII/11 din 3 decembrie 1998.  



Potrivit prevederilor art.57 din Regulamentul Camerei Deputaţilor, membrii Comisiei juridice, de disciplină şi imunităţi au examinat propunerea legislativă menţionată mai sus, în sedinţa din 16 decembrie 1998. 



În urma dezbaterilor, membrii comisiei au hotărât, cu majoritate de voturi, să  avizeze favorabil propunerea legislativă, cu recomandarea ca pentru dezbaterea în fond, Comisia pentru învăţământ, ştiinţă, tineret şi sport să ţină seama de necesitatea solicitării punctului de vedere al Guvernului, în conformitate cu prevederile art.110 alin.(1) şi art.137 alin.(5) din Constituţia României.



În raport de obiectul şi conţinutul său, propunerea legislativă face parte din categoria legilor ordinare.

